**Ұйымдастырылған ашық оқу қызметі**

***" Қорғалжын қорығы- Қоқиқаз"***

***(қысқа мерзімде жобалау технология бойынша)***

**Өтпелі тақырып:** Табиғат әлемі

**Тақырыпшы:** «Құстар біздің досымыз»

**Білім беру саласы:** "Коммуникация" "Таным" "Әлеумет"

**Тараулары**:көркем әдебиет, сөйлеуді дамыту, құрастыру, қоршаған ортамен таныстыру.

**Тақырыбы: «**Қорғалжын қорығы- Қоқиқаз»

**Мақсаты :**
**Білімділік:** Қазақстан Республикасы қорықтары туралы жалпы мәлімет бере отырып, Қорғалжын қорығын мепкендейтін қоқиқаз туралы білімдерін толықтыру.
**Дамытушылық:** Экологиялық ойындарды қолдану арқылы балалардың табиғатқа деген сүйіспеншіліктерін , құстарға деген қамқорлықтарын арттырып, қызығушылықтарын дамыту.

**Тәрбиелік:** Табиғатты қорғауға, баптап күтуге, барлық табиғат тіршілігіне сүйіспеншілікпен қарап, аялауға тәрбиелеу.

**Билингвальді компонент:** қоқиқаз - фламинго - flamingo, қорық - заповедник - reserve

**Әдіс – тәсілдер:** сұрақ - жауап, ойын, бейне таспа,электронды қонжық.

**Керекті құралдар:** суреттер, текшелер, ағаш бейнесі, құстар, үй.

**Шаттық шеңбер:** (қонжық)

 Табиғатты қолдай біл,

 Аң, құсында қорғай біл.

 Білуіміз керек оны біз,

 Біз табиғат баласы.

 Табиғат бөлек демеңіз,

 Сол үшін жауап береміз.

- Балалар таспаға назар аударайық .(бейне таспа қосылады)

- Жаңа көрген бейне көріністен нені көрдіндер? (Балалардың жауабы)

- Дұрыс айтасындар - бұл Қазақстан Республикасының Қорғалжын қорығы.

- Қорғалжын қорығында қандай құс мекендейді екен? (Балалардың жауабы)

- Жақсы. Ал енді балалар бізге қорықшы Қорғалжын үйінің бейнесін жіберіпті.Бұл үй жай емес, сиқырлы. Ал, ендеше осы үйдің есік-терезесін ашып көрейік.

**1 тапсырма: (Есік ашылады)**

 Жалпы біздің еліміз бойынша Қазақстан Республикасында қанша қорық бар және атауын атандар.

**Балалар: Қазақстанда 10 қорық бар.**

 1.Ақсу-Жабағылы қорығы

 2.Алматы қорығы

 3.Наурызым қорығы

 4.Барсакелмес қорығы

 5.Қорғалжын қорығы

 6.Марқакөл қорығы

 7.Үстірт қорығы

 8.Батыс Алтай қорығы

 9.Алакөл қорығы

 10.Қаратау қорығы

**2 тапсырма: (бірінші терезе ашылады)**

Қорғалжын қорығын мекендейтін құстарды атайық.

**Балалар:**

Қорғалжын қорығын қоқиқаз, аққу, бөдене, ақбас тырна, бір қазан, барылдауық үйрек, қырғауыл, қаршыға тағыда басқалары соның ішінде құстардың 27 түрі "Қызыл кітапқа" еңген.

**3 тапсырма: (екінші терезе ашылады)**

Қорғалжын қорығы жайлы анықтама.

**Балалар:**

Қорғалжың қорығы 1968 жылы құрылған. Қорык Ақмола облысының 259 мың гектар жерін алып жатыр. Сүткоректілердің 41 түрі, құстардың 299 түрі, балықтың 14 түрі, өсімдіктің 343 түрі кездеседі. Құстың 120 түрі үя салады. Теңіз-Қорғалжың көлдеріне көктем кезінде көптеген су құстары жиналады. Осының аркасында бұл қорық дүние жүзіне әйгілі болып отыр.

**4 тапсырма: (үшінші терезе ашылады)**

Осы қорықты мекендейтін құстар арасындағы қоқиғаз жайлы ақпарат.

**Балалар:**

Қоқиқаз - жыл құсы, ол сирек кездесетін құс. Еліміздің Ақмола, Маңғыстау облыстарында кездеседі.Қоқиғаз 2-3 жұмыртқа салады. Қоқиқаздың қорегі - шаяндар, ұлулар, су жәндіктер, су өсімдіктері.Қоқиқаз жалпы қоғауға алынған.

**5 тапсырма: (төртінші терезе)**

**Сергіту сәті: (**бейне таспа қосылады)

**6 тапсырма: (бесінші терезе)**

**Ойын: "Құрастыру"**

**Мақсаты:** Балаларға құс бейнесінің мүше құрылымдарын ажыратуға, сипаттап айтуға үйрету.

**Шарты:** Текше арқылы құс бейнесін құрастыру.

**Ойын: "Құстарды ағаш басына орналастыру."**

**Мақсаты:** Балаларға үй құстары мен дала құстарының ерекшеліктерін ажырата білуді үйрету.

**Шарты:** Құстарды ағаш басына қондыру.

**7 тапсырма: (алтыншы терезе)**

**Қорытынды:**

 1. Біз бүгін қандай қорық жайлы айттық?

 2. Қазақстанның неше қорығы бар?

 3. Қоқиқаз қандай құс?

 4. Оқу қызметінің барысы несімен ұнады?

**(Жетінші терезе)**

**-** Балалар ең соңғы терезеде сендерге арналған сыйлықтар. Эмблема "Табиғатты қорғаймыз"(сыйлықтарды табыстау)